Príloha č. 4

**Informácie pre uchádzačov o zaradenie do databázy odborných hodnotiteľov pre prioritnú os č. 1 Vzdelávanie pre operačný program Ľudské zdroje[[1]](#footnote-1)**

* Odporúčame uchádzačom oboznámiť sa s  kritériami výberu pre zaradenie do databázy odborných hodnotiteľov žiadostí o NFP financovaných z prostriedkov ESF (uvedené vo výzve).
* V životopise je dôležité uviesť všetky skutočnosti, ktoré môžu členom Pracovnej skupiny pre výber odborných hodnotiteľov pre prioritnú os č. 1 Vzdelávanie OP ĽZ poskytnúť informácie potrebné pre dôkladné posúdenie splnenia kritérií výberu odborných hodnotiteľov.
* Pre správne zaradenie do databázy pre odborných hodnotiteľov je potrebné overiť skúsenosti s jednotlivými oblasťami a aktivitami špecifického cieľa/cieľov. Prostredníctvom prílohy č.2 „Znalosť špecifického cieľa/cieľov a aktivít prioritnej osi č. 1 Vzdelávanie operačného programu Ľudské zdroje pre programové obdobie 2014 – 2020“ uchádzač uvedie a preukáže skúsenosti s jednotlivými oblasťami a aktivitami špecifického cieľa/cieľov. Je potrebné jednoznačné vysvetlenie a jasné popísanie (napríklad informácia, že skúsenosť bola nadobudnutá počas pracovných skúseností – uviesť konkrétne alebo súvisí s pracovnou agendou – uviesť konkrétne, skúsenosť nadobudnutá počas projektového riadenia – uviesť konkrétne atď.) s uvedením referencie[[2]](#footnote-2). Podrobnejšie vysvetlenie je dôležité z dôvodu identifikovania znalosti oblastí a aktivít špecifického cieľa/cieľov uchádzača. Uchádzač môže byť zaradený do databázy pre odborných hodnotiteľov pre jeden alebo viac špecifických cieľov, ak splní požadované kritériá.
* Žiadosť o zaradenie do databázy odborných hodnotiteľov pre špecifický cieľ/ciele (príloha č.1) prioritnej osi č.1 Vzdelávanie operačného programu Ľudské zdroje pre programové obdobie 2014 – 2020, životopis a čestné vyhlásenie, ktoré žiadateľ zasiela v papierovej podobe, je potrebné podpísať[[3]](#footnote-3).
* Pre overenie požadovaného vzdelania je potrebné predložiť kópiu príslušného dokladu (diplom atď.).
* V rámci životopisu nie je povinné uviesť fotografiu.

1. V súlade s kapitolou č. 6 „Výber uchádzačov o zaradenie do databázy“ výzvy na výber odborných hodnotiteľov pre hodnotenie žiadostí o nenávratný finančný príspevok z prostriedkov ESF [↑](#footnote-ref-1)
2. Môže ísť napr. o referencie zamestnávateľa, resp. referencie formou odkazov na konkrétne aktivity/projekty a pod. [↑](#footnote-ref-2)
3. Žiadosť o zaradenie do databázy odborných hodnotiteľov pre špecifický cieľ/ciele prioritnej osi č.1 Vzdelávanie operačného programu Ľudské zdroje pre programové obdobie 2014 – 2020 ,životopis a čestné vyhlásenie, ktoré žiadateľ zasiela v elektronickej podobe, nie je potrebné podpísať. [↑](#footnote-ref-3)